සුඛෝපභෝගී මෝටර් රථයකින් හෙරොයින් බෙදා හරිමින් සිටි මත්ද්‍රව්‍ය ජාවාරමට සම්බන්ධ කාන්තාවන් දෙදෙනකු ඇතුළු සිව් දෙනකු හෙරොයින් මිලිග්‍රෑම්ස් 60,000ක් ((පැකට් 1500) සමඟ අත්අඩංගුවට ගෙන ඇත.ගල්කිස්ස කොට්ඨාස විශේෂ විමර්ශන ඒකකය මගින් ගල්කිස්ස, සුසාන භූමිය අසල සිදුකළ මෙහෙයුමකදී ජාවාරම්කරුවන් සහ මෝටර් රථය අත්අඩංගුවට ගෙන ඇත.අත්තිඩිය ප්‍රදේශයේ හෙරොයින් ජාවරම්කරුවෙකු විසින් මෙහෙයවන මෙම ජාවාරමට සම්බන්ධ සාමාජිකයන් මෙසේ අත්අඩංගුවට පත් වී ඇති අතර මත්ද්‍රව්‍ය ජාවාරමෙන් උපයාගත් රුපියල් 8,000 ක මුදලක් සොයාගත් බව පොලිසිය කීය.අත්අඩංගුවට පත් තරුණ කාන්තාවන් දෙදෙනා රත්මලාන වෙඩිකන්ද ප්‍රදේශයේ පදිංචිකාරියක් වන අතර ඔවුන් සමඟ ඔවුන්ගේ ආරක්ෂාවට සහ රියැදුරු වශයෙන් සේවය කළ රත්මලාන දුම්රිය නිවාස සංකීර්ණයේ ගල්කිස්ස බඩොඔවිට පදිංචි තරුණයින් වේ.ගල්කිස්ස කොට්ඨාස විශේෂ විමර්ශන ඒකකයේ ස්ථානාධිපති, උ. පො. ප කුමාර තලවංශ මහතා ප්‍රමුඛ පො. කො. වරුන් වන (44713) ජයසුන්දර (89138) හර්ෂණ (84046) සමන් කා. පො. කො (7219) පුෂ්පා යන පොලිස් නිලධාරීන් වැටලීම සිදු කළහ..